David Forsyth (c'hoarier echedoù)

David Forsyth (* Alanais, Ros agus Cromba, 16 Mae 1854 – † 30 Kerzu 1909, Dunedin, Zeland-Nevez) a oa ur c'hoarier echedoù skosat ha zelandneveziat.

Merkañ a reas 5,5 poent en unnek krogad e Kampionad Bro-Skos e 1889 (29 a viz Gouere-2 a viz Eost).

E penn rubrik an echedoù er gazetenn sizhuniek skosat Glasgow Weekly Herald e voe.

Anavezet eo evit an doare bet savet da notenniñ lec'hiadur ar pezhioù war an tablez, anvet « Notennadur Forsyth » ; dra ma 'z eo bet kemmet un tammig e reer « Notennadur Forsyth-Edwards » anezhañ bremañ.

Divroañ a reas da Zeland-Nevez, ha kampion e voe en e vro nevez e 1901.

 Liamm diavaez 
  Notennadur Forsyth-Edwards.

Rummad:Ganedigezhioù 1854
Rummad:Marvioù 1909
Rummad:C'hoarierien echedoù skosat
Rummad:C'hoarierien echedoù zelandneveziat